কলকাতা: মঙ্গলবার থেকে শুরু হচ্ছে উচ্চমাধ্যমিক পরীক্ষা ৷ তবে, মাধ্যমিকের পুনরাবৃত্তি রুখতে কড়া পদক্ষেপ নিল উচ্চমাধ্যমিক শিক্ষা সংসদ ৷ কোনও পরীক্ষার্থীর কাছে যদি মোবাইল থাকে, তাহলে বাতিল করা হবে রেজিস্ট্রেশন ৷ প্রথম ঘন্টায় পরীক্ষার্থীদের শৌচাগারে যাওয়া নিষেধ ৷ প্রতিটি ঘরে ১জন মোবাইল পর্যবেক্ষক-সহ ৩ পর্যবেক্ষক থাকবেন ৷ ভেনু সুপারভাইজার এক্সামিনেশন সিকিউরিটি ফরম্যাট পাবেন ৷ শেষ ৩০ মিনিট ভেনু অর্থাৎ পরীক্ষাকেন্দ্র ছেড়ে যেতে পারবেন না কোনও পরীক্ষার্থী এবং শিক্ষকেরা ৷ পরীক্ষাকেন্দ্রে প্রশ্নপত্রের বড় প্যাকেটে আসবে ৷ বিভিন্ন ঘর অনুযায়ী ছোট প্যাকেটে সিল করে পাঠাতে হবে ৷ বারকোডের মাধ্যমে ছোট প্যাকেটগুলি ট্র্যাক রাখবে সংসদ ৷ ২৫ শতাংশ পরীক্ষাকেন্দ্রেই থাকবে মোবাইল ডিটেক্টর ৷
আগামিকাল থেকে শুরু উচ্চমাধ্যমিক, প্রশ্নপাচার রুখতে কড়া পদক্ষের শিক্ষা সংসদের